R A T I 0. 23 



luris auctoritatem tueri, praestantiam veris magis quam novis argumentis 

 defendere , nostrorum statutorum inopiam contemnere , eorum interpretatio- 

 nem restringere ac limitare docuerunt : illi Corporis luris divitias spernere , et 

 luris quoddam patrii communis aedificium condere , non tamen suis propriis 

 superstructum fundamentis, verum luris Naturae aedibus ita connexum, ut 

 templum spectans tugurium facile praetervideres. Dissidiorum historiam non 

 persequar latius: hunc tamen ex iis percepimus fructum, praestantissimos 

 paucos ICtos et duplicem cognovisse scopulum, et subinde viam indicasse, 

 ne iis impingant futuri luris cultores prudentiaeque civilis custodes. 



At rnultonim saeculorum errores pronigare res fuit multis ardua , negli- 

 gentiae damna sua reparare fortitudine nemini contigit neque in posterum 

 continget unquam. Periit foedus Provinciarum antiquum; surrexit Res- 

 publica Batava.- diversisque statutorum voluminibus unus substituendus 

 videbatur luris Patrii Codex. Adsunt in praeclarissima hac concione , qui 

 audivere canere classicum et aniinos videre ardentes: tollenda omnis legum 

 varietas, unumque omnes libertatis socios iungat ius perpetuum, iis inhae- 

 rens principiis , quae vere Belgica sunt dicenda. Re ad finem nondum 

 perducta , civitatis itemm mutatur conditio : Regia Ludovico traditur corona. 

 Codex Napoleonticus ad nostros usus conformatur. Operis utilitatem pariter 

 atque opportunitatern celebrarunt aequales, eiusque laudibus nil detraho: 

 hoc unum rogo, utrum incerta pristini iuris nostri conditio, an novi prae- 

 stantia laudatores excitasse dicenda sit? 



Propriis hodie utimur Codicibus , quibus multa , quae patrum auctoritate 

 ac more maiorum erant probata, iterum apud nostrates recepta sunt eorum- 

 que auctoritas recte restituta. Nee tamen defuere, qui genuinam magis 

 ac sinceram desiderarent in Patria lege domesticorum institutorum imagi- 

 nem vimque nativam. Caveamus vero ne illi praestantissimi viri, quibus 

 difficillimum perficiendum fuit negotium, neglecti diu historici luris patrii 

 studii culpam immerito sustineant. Discamus iustitiam nioniti, auresque 

 crebro personet vox summi viri , qui laboris Codicum condendorum pars 

 magna fuit, dicentis, in emendandae Academicae institutionis opera, hoc 

 urgendum, hoc providendum esse, ut futuris nostris ICtis Antiquum Ius 

 Patrium penitus innotescat! 



